2. ΝΟΜΟΣ υπ’ αριθ. 1720 της 2/6 Σεπτ. 1944 (ΦΕΚ Α΄ 183)  Περί καθορισμού της θέσεως των υπαλλήλων των Εθνικών Ορφανοτροφείων, Οικοτροφείων, Παιδικών Σταθμών και Αγροτικών Νηπιοτροφείων. Εκυρώθη υπό της υπ’ αριθ. 350/1945 πράξ. Υπ. Συμβουλίου.  Άρθρ.1.-Διευθυνταί και Διευθύντριαι Εθνικών Ορφανοτροφείων και Οικοτροφείων κεκτημένοι δεκαεπταετή υπηρεσίαν προάγονται μετά γνωμοδότησιν του παρά τω Υπουργείω Εθνικής Προνοίας Διοικητικού Συμβουλίου εις τον βαθμόν του Τμηματάρχου β΄ τάξεως εφ’ όσον κέκτηνται τριετή τουλάχιστον εν τω βαθμώ του Εισηγητού υπηρεσίαν. «2.Διευθυνταί και Διευθύντριαι Εθνικών Ορφανοτροφείων και Οικοτροφείων πτυχιούχοι Διδασκαλείων ή Παιδαγωγικών Ακαδημιών, έχοντες τριακονταετή συνολικήν υπηρεσίαν, εξ ης 4ετή τουλάχιστον εις τον βαθμόν του Τμηματάρχου β΄ τάξεως προάγονται μετά γνωμοδότησιν του παρά τω Υπουργείω Προνοίας Διοικητικού Συμβουλίου εις τον βαθμόν του Τμηματάρχου α΄ τάξεως. 3.Διαχειρισταί Εθνικών Ορφανοτροφείων και Οικοτροφείων κεκτημένοι απολυτήριον Γυμνασίου ή ισοτίμου άλλης Σχολής έχοντες 20ετή συνολικήν υπηρεσίαν, εξ ης 4ετή τουλάχιστον εις τον βαθμόν του Γραμματέως α΄ τάξεως, προάγονται, μετά γνωμοδότησιν του παρά τω Υπουργείω Κοινωνικής Προνοίας Συμβουλίου, εις τον βαθμόν του Εισηγητού». Αι εντός «» παρ. 2 και 3 προσετέθησαν δια της παρ. 2 του άρθρ. 1 του Νόμ. 1456/1950. Άρθρ.2.-Τεχνίται Γεωργίας παρά τοις Εθνικοίς Αγροτικοίς Ορφανοτροφείοις και Οικοτροφείοις διορίζονται επί βαθμώ γραφέως β΄ τάξεως, τελειόφοιτοι των Εθνικών Αγροτικών Οικοτροφείων, δυνάμενοι να προαχθώσι μέχρι και του βαθμού του Εισηγητού. 2.Αι εκάστοτε κενούμεναι θέσεις των Επιμελητών των Εθνικών Αγροτικών Ορφανοτροφείων και Οικοτροφείων καταλαμβάνονται παρά των τεχνιτών γεωργίας δια μετατάξεώς των, εφ’ ω βαθμώ κέκτηνται. Άρθρ.3.-1.«Παιδαγωγοί Εθνικών Παιδικών Σταθ-μών και Διευθύντριαι Εθνικών Παιδικών Σταθμών και Εθνικών Αγροτικών Νηπιοτροφείων διορίζονται πτυχιούχοι Διδασκαλείου Νηπιαγωγών, ή πτυχιούχοι των Τμημάτων Νηπιαγωγών των Παιδαγωγικών Ακαδημιών Ιωαννίνων και Φλωρίνης και του Γυμνασίου Ξάνθης επί βαθμώ γραφέως β΄ τάξεως, δυνάμεναι να προαχθώσι μέχρι και του βαθμού γραμματέως α΄ τάξεως». Η παρ. 1 ετροποποιήθη ως άνω δια του άρθρ. 1 παρ. 1 του Νόμ. 1456/1950. 2.Αι εκάστοτε κενούμεναι θέσεις των Διευθυντριών των Εθνικών Παιδικών Σταθμών και των Εθνικών Αγροτικών Νηπιοτροφείων καταλαμβάνονται παρά των Παιδαγωγών των Εθνικών Παιδικών Σταθμών δια μετατάξεώς των, εφ’ ω βαθμώ κέκτηνται. 3.Διευθύντριαι Εθνικών Παιδικών Σταθμών δύνανται να μετατεθώσιν ως Διευθύντριαι Εθνικών Αγροτικών Νηπιοτροφείων και τανάπαλιν. Άρθρ.4.-Νηπιοκόμοι παρά τοις Εθνικοίς Αγροτικοίς Νηπιοτροφείοις διορίζονται τελειόφοιτοι των σχολών νηπιοκόμων των Εθνικών Ορφανοτροφείων θηλέων Ιωαννίνων και Καστορίας επί μηνιαία αποζημιώσει δραχ. 1.500. Αύται μετά τριετή ευδόκιμον υπηρεσίαν δύνανται να μονιμοποιηθώσιν επί βαθμώ γραφέως  β΄ τάξεως δυνάμεναι να προαχθώσι μέχρι και του βαθμού του Ακολούθου. Άρθρ.5.-1.Οι ανωτέρω υπάλληλοι μονιμοποιούνται, προάγονται, μετατίθενται και μετατάσσονται κατόπιν γνωμοδοτήσεως του Δ. Συμβουλίου του Υπουργείου Εθνικής Προνοίας. 2.Δια την εις ανώτερον βαθμόν προαγωγήν των απαιτείται πενταετής ευδόκιμος υπηρεσία εν τω αυτώ βαθμώ. Άρθρ.6.-(Αφορά την μονιμοποίησιν των κατά την εφαρμογήν του παρόντος υπηρετούντων επί μηνιαία αποζημιώσει τεχνιτών γεωργίας, και των παιδαγωγών παιδικών σταθμών και διευθυντριών Αγροτ. Νηπιοτροφείων). Άρθρ.7.-1.Τεχνίται γεωργίας, παιδαγωγοί Εθνικών Παιδικών Σταθμών, Διευθύντριαι Εθνικών Αγροτικών Νηπιοτροφείων και νηπιοκόμοι τούτων δικαιούνται κατόπιν αποφάσεως του Υπουργού Εθνικής Προνοίας ή της Δ. Επιτροπής του παρ’ ω υπηρετούσιν Ιδρύματος δωρεάν εν αυτώ οικήματος, σιτίσεως δε, επί τη καταβολή του υπό του προϋπολογισμού των Ιδρυμάτων οριζομένου ημερησίου εφοδίου τροφοδοσίας του προσωπικού. Αι ανωτέρω διατάξεις ισχύουν αν και εφ’ όσον δεν αντίκεινται εις τον Δημοσιοϋπαλληλ. Κώδικα και εις τας κατωτέρω νεωτέρας διατάξεις.   